PATVIRTINTA

Zarasų ,,Lakštingalos“ mokyklos

direktoriaus 2021 m. sausio 28 d.

įsakymu Nr. I-7

**ZARASŲ „LAKŠTINGALOS“ MOKYKLOS 2021 METŲ VEIKLOS PLANAS**

**I. BENDROSIOS NUOSTATOS**

1. 2021 metų veiklos planas (toliau planas) parengtas atsižvelgus į Zarasų „Lakštingalos“ mokyklos ikimokyklinio ugdymo programą, įstaigos strateginį planą, ikimokyklinio ugdymo metodines rekomendacijas, bendruosius ugdymo planus (įgyvendinant individualizuotas pradinio, pagrindinio, socialinių įgūdžių programas), švietimo sistemos būklę, bendruomenės poreikius.

2. Planas aprėpia:

2.1. 2021 m. įstaigos ugdomosios veiklos analizę;

2.2 Metinius įstaigos tikslus bei uždavinius;

2.3. Prioritetus ir priemones uždaviniams vykdyti;

2.4. Metodinės veiklos ir gerosios darbo patirties sklaidą (priedas Nr. 1);

2.5. Vaiko gerovės komisijos veiklą (priedas Nr. 2);

2.6. Mokyklos tarybos posėdžių planą (priedas Nr. 3);

2.7. Mokytojų tarybos posėdžių planą (priedas Nr. 4);

2.8. Pedagoginės veiklos stebėseną (priedas Nr. 5);

2.9. Vaikų raišką ir saviraišką. Tradicines šventes ir renginius (priedas Nr. 6).

3. Planu siekiama įgyvendinti valstybinę švietimo politiką, teikti kokybiškas švietimo paslaugas, atitinkančias nuolat kintančias visuomenės reikmes, tenkinti ugdymo(si) poreikius ikimokyklinio ugdymo srityje bei specialiuosius ugdymo(si) poreikius pradinio ir pagrindinio ugdymo srityse.

4. Planą įgyvendins Zarasų „Lakštingalos“ mokyklos administracija, ikimokyklinio ugdymo pedagogai, kiti pedagoginiame procese dalyvaujantys specialistai, ugdytiniai ir jų tėvai (globėjai).

**II. 2020 METŲ VEIKLOS PLANO ĮGYVENDINIMO ANALIZĖ**

**5.1. Tikslas. Gerinti ugdymo(si) kokybę.**

**Uždaviniai:**

5.1.1. Siekti, kad būtų organizuojamas turiningas, prasmingas, integralus į vaiką bei jo

poreikius orientuotas ugdymo procesas.

Vaikų, ugdomų pagal ikimokyklinio ugdymo programą skaičius – 2020 m. rugsėjo 1 d. – 222. Pokytis, lyginant su 2019 m.- 9 vaikais mažiau.

Į Magučių ugdymo skyrių mokykliniu autobusu atvežami 37 ikimokyklinio amžiaus vaikai. 2020 m. gruodžio 29 d. Zarasų rajono savivaldybės tarybos sprendimu Nr. T-226 pritarta, 2020-12-29 direktoriaus įsakymu Nr. I-43 patvirtinta ikimokyklinio ugdymo programa „Augame kartu“.

Pagal individualizuotas pradinio, pagrindinio ugdymo programas jungtinėje lavinamojoje klasėje ugdomi – 8 mokiniai. 7 mokiniai atvežami mokykliniu autobusu. 1 mokinė ugdoma namuose pagal individualizuotą 2 klasės programą.

Siekdami užtikrinti vaikų sveikatingumą, įgyvendinome ilgalaikės sveikos gyvensenos ugdymo programos „Sveikatiados“ siūlomas iniciatyvas. Vyko ankstyvasis anglų kalbos 5-6 metų ugdytiniams mokymas(is).

Socialinių ir emocinių įgūdžių ugdymui įgyvendinama tarptautinė, pagalbos vaikams-prevencinė programa „Zipio draugai“ 5-6 m. amžiaus grupėse ir Magučių ugdymo skyriaus specialiojoje (lavinamojoje) klasėje.

Iki pirmojo karantino paskelbimo (2020-03-16) fiziniam aktyvumui skatinti vyko „Ąžuolo“ krepšinio mokyklos krepšinio būrelis 4-6 metų amžiaus vaikams, šokio studija 4-6 metų amžiaus vaikams, dailės būrelis „Vaivorykštė“. Nuo 2020-09-01 papildomas ugdymas nevykdomas dėl valstybės lygio ekstremaliosios situacijos valstybės operacijų vadovo sprendimų.

5.1.2. Taikyti tikslingus, kūrybiškus, aktyvius, ugdymo(si) metodus veikloje (įskaitant IKT), siekiant ugdymo(si) kokybės.

Pedagogams sudaryta galimybė tobulintis nuotoliniu būdu platformoje [www.pedagogas.lt](http://www.pedagogas.lt) .

* 1682 kvalifikacijos tobulinimosi valandos;
* 280 kvalifikacijos dienų;
* 23 pedagogai;
* 1 pedagogui tenka vidutiniškai 11 kvalifikacijos kėlimo dienų;
* 139 nuotolinių mokymų pažymėjimai;
* 26 kontaktinių mokymų pažymėjimai;
* 40 pažymėjimų IKT (nuotolinio mokymo) galimybės ir iššūkiai.
* 12 ilgalaikių programų (24-52 val.). Iš jų 6 projekto „Lyderių laikas 3“ mokymų programos (176 val.).

Po mokymų pritaikytos žinios organizuojant ugdymą nuotoliniu būdu (kovo – gegužės mėnesiais), kuriant video pamokėles, rengiant virtualias ugdytinių darbelių parodas, naudojimasis puzzle dėlionių, virtualių knygelių kūrimo įrankiais, paįvairinant ugdymo turinį skaitmeniniais įrankiais.

5.1.3. Siekti geriausių vaiko pasiekimų ir nuolat daromos pažangos.

Sukaupta informacija apie kiekvieno ugdytinio pasiekimus ir daromą pažangą Vaiko pasiekimo aplanke. Po pirminio ir apibendrinamojo įvertinimo analizių, kurios pristatytos mokytojų tarybos posėdžiuose, parengti priemonių planai pasiekimams gerinti. 94,6 proc. ikimokyklinio amžiaus ugdytinių pasiekimai visose ugdymo srityse atitinka ugdytinių amžiui būdingus gebėjimus.

Jungtinėje lavinamojoje klasėje visi mokiniai padarė pažangą.

5.1.4. Siekti profesionalaus darbo su gabiaisiais bei vaikais, turinčiais specialiųjų ugdymosi poreikių.

Parengti, suderinti ir patvirtinti individualizuoti ugdymo planai aštuoniems 1-10 kl. mokiniams, turintiems specialiųjų ugdymosi poreikių, parengtos ir pristatytos planų įgyvendinimo ataskaitos.

Švietimo pagalbą teikia logopedai, iš jų 0,5 logopedo pareigybės Magučių ugdymo skyriuje, specialusis pedagogas, socialinis pedagogas, psichologas (finansuojamas NŠA projekto lėšomis). Pagal poreikį teikiama ir kineziterapeuto pagalba.

Organizuojamas ugdymas namuose: vienai ikimokyklinio amžiaus ugdytinei, vienai 2 klasės mokinei.

Jungtinės lavinamosios klasės ir socialinių įgūdžių grupės mokiniai, padedami pedagogų dalyvavo:

- Zarasų viešosios bibliotekos socialinių įgūdžių grupės mokinės piešinių parodos atidaryme ,,Spalvotas jausmas“ (2020-01-21).

- Pasvalio specialiosios mokyklos organizuotoje Kūrybinių piešinių konkurse ,,Aš mažasis pievų gyventojas“ skirtas žemės dienai (2020-03-20). Gautos padėkos.

- Solidarumo bėgimas.  ,,Mūsų solidarumas – kitiems malonumas“ (2020-10-07).

- Respublikiniame piešinių konkurse ,,Piešiu gyvenimą“. (2020-10-08). Gautos padėkos.

- Respublikiniame piešinių – darbelių konkurse ,,Rudens fantazija“ (2020- 10-19). Gautos padėkos.

- Respublikinėje virtualioje darbų parodoje „Stebuklingas figūrų pasaulis“ (2020-11-03). Gautos padėkos.

- Projekte „Sveikatiada“:

,,10 000 žingsnių yra vieni juokai“ – rugsėjis – gruodis.

,,Aktyvi pertrauka“ - gruodis.

,,Pusryčiai madinga“ – lapkritis – gruodis.

5.1.5. Kurti naujas, saugias, skatinančias veikti ugdymo(si) aplinkas, bei turtinti jas

naujomis ugdymo(si) priemonėmis.

Įsigytos ugdymo priemonės edukaciniams sprendimams įgyvendinti: priemonės tyrinėjimams, pasaulio pažinimui, skaičiavimams, matavimams, lavinti vaikų judesių koordinavimą, reakciją bei loginį mąstymą: interaktyvios grindys, interaktyvūs kubai „iMO“.

Atnaujinta erdvė įstaigos koridoriuje vaikų kūrybinėms parodoms, pažintinei, fizinei veiklai - („Lakštingalos gatvelė), vidiniame įstaigos kieme įrengta „Miško mokykla“ (veiklos vykdomos gamtinių medžiagų skaičiavimams, matavimams, kūrybinei veiklai), „Drugelių“, „Boružiukų“ grupių ir Zarasų profesinės mokyklos mokytojos bendras projektas „Sliekų namų įrengimas“ (praktinės veiklos apie sliekų auginimą, jų mitybą, nuolatinę priežiūrą) , naujai atgijusi lauko erdvė pavėsinėje „Močiutės klėtelė“ (veiklos skirtos lietuvių liaudies kultūros puoselėjimui).

Atnaujintos lauko erdvės naujomis žaidimų aikštelėmis.

Atnaujintos vidaus erdvės Magučių ugdymo skyriaus grupėse, klasėje.

Organizuojant nuotolinį ugdymą, iš Švietimo ir mokslo ministerijos gauti lavinamosios klasės mokiniams: 2 planšetiniai kompiuteriai, 1 – nešiojamas kompiuteris. Buvo sudarytos sąlygos 2 mokiniams naudotis šiomis priemonėmis nuotolinio ugdymo metu. Skaitmeninių kompetencijų tobulinimui įsigyti 3 kompiuteriai su licencijuota programine įranga, 3 planšetiniai kompiuteriai, 5 vaizdo projektoriai.

**5.2. Tikslas – sutelkti darnią mokyklos bendruomenę nuolat kryptingai lavintis.**

**Uždaviniai:**

5.2.1. Stiprinti motyvaciją suteikiant galimybių pedagogams nuolat tobulinti kvalifikaciją, didinant šiuolaikinių technologijų išmanymą.

Pedagogams sudaryta galimybė tobulintis nuotoliniu būdu platformoje [www.pedagogas.lt](http://www.pedagogas.lt) . Gauta: 40 pažymėjimų IKT (nuotolinio mokymo) galimybės ir iššūkiai. Išklausyta 12 ilgalaikių programų (24-52 val.). Iš jų 3 projekto „Lyderių laikas 3“ programos (86 val.). 11 kvalifikacinių renginių tenka vienam pedagogui per metus.

5.2.2. Stimuliuoti nuolatinį pozityvios patirties perėmimą, talkinimą vieni kitiems ir dalijimąsi tarp pedagogų.

Nuolatinis pozityvios patirties dalijimasis įstaigos internetinėje svetainėje[**www.zarasudarzelis.lt**](http://www.zarasudarzelis.lt)**,**  socialinio tinklo Facebook atviroje „Auklėtoja – auklėtojai“ bei uždaroje „Lakštingalėlės“ grupėse, elektroniniame dienyne „Mūsų darželis“.

2020-10-23surengta konferencija „Mokytojų, bei specialistų, dirbančių pagal ikimokyklinio ugdymo programą, galimybės bei perspektyvoskuriant virtualias mokymo(si) aplinkas“.

**5.3**. **Tikslas – tobulinti ugdymo(si) kokybės ir ugdytinių pažangos vertinimo ir įsivertinimo sistemą.**

**Uždaviniai:**

5.3.1. Sistemingai vertinti ir įsivertinti ugdymo(si) kokybę.

Atliktas metinis darbuotojų vertinimas individualių pokalbių metu, vadovaujantis parengtomis metinėmis darbuotojų veiklos užduotimis. Aptarti darbuotojų tikslai su bendraisiais mokyklos tikslais. Nustatyti darbuotojų profesinio tobulinimosi poreikiai.

Buvo vykdomos anketinės apklausos apie „Vaiko ugdymas ir ugdymasis“, tėvų, pedagogų, ugdytinių  poreikius ir lūkesčius, atlikta analizė. Parengtos mokyklos 2020 m. veiklos kokybės įsivertinimo išvados.

Sukaupta informacija apie kiekvieno ugdytinio pasiekimus ir daromą pažangą patobulintame Vaiko asmeninės pažangos pasiekimo aplanke Po pirminio ir apibendrinamojo įvertinimo analizių parengti priemonių planai pasiekimams gerinti. Vaikų pasiekimų žingsneliai skelbiami elektroniniame dienyne „Mūsų darželis“. Ugdytinių tėvai (rūpintojai/globėjai) supažindinami su pasiekimais individualiai elektroniniame dienyne „Mūsų darželis“, bendraujant telefonu.

5.3.2. Siekti, kad informacija apie mokymąsi būtų teikiama laiku, būtų informatyvi, asmeniška ir skatinanti kiekvieną ugdytinį siekti asmeninės pažangos.

Elektroninio dienyno sistemoje „„Mūsų darželis“ pateikiama informacija apie vaiką, vaiko veiklas, vaiko pasiekimus, planus, dienos ritmą, užsiėmimus, valgiaraščius prieinama ir ugdytinių tėvams (rūpintojams, globėjams).

Aktyvių sistemos naudotojų (tėvų, rūpintojų, globėjų) yra 82 proc..

* 1. **Tikslas –** tobulinti ir plėtoti vadybos ir lyderystės kompetencijas.

**Uždaviniai:**

* + 1. Siekti komandinio bendradarbiavimo.

Bendradarbiavimo stiprinimui sudaromos kūrybinės veiklos grupės bendriems projektams, šventėms pramogoms rengti. 2020 m. veiklos plane buvo suplanuota daugiau renginių, nei įgyvendinta (dėl ekstremalios situacijos). Įgyvendinti sveikatingumo ir sporto kūrybinės grupės (2 renginiai), „Rudens sporto šventė“, dalyvavimas etnokultūros pažinimo kūrybinė grupė (1 renginys), ekologinio ugdymo kūrybinė grupė (1 renginys), pilietinio ugdymo ir komunikacijos kūrybinė grupė (1 renginys).

Įgyvendinti bendri projektai su ugdytinių tėvais: „Tarptautinė mokytojų diena“, „Šilta virtuali žiemos pasaka“.

Tęsiamas dalyvavimas nacionaliniame „Sveikatiados“ projekte:

1. Vandens iššūkis (kovo mėn.)

2. Pieno produktų iššūkis (balandžio mėn.).

3. 10000 žingsnių vieni juokai (rugsėjis – lapkritis).

4. Saugok sveikatą, gerk kvapnią arbatą (lapkričio mėn.)

5. Aktyvi pertrauka (gruodžio mėn.)

* + 1. Kurti reflektuojančių, kūrybingų ir profesionalių mokytojų, tėvų (rūpintojų,

globėjų) bendruomenę.

Vyko sistemingos (kontaktinės/nuotolinės) pedagogų refleksijos po kiekvieno suorganizuoto renginio, pedagogų – tėvų refleksijos po įgyvendintų grupėse projektų.

Virtualiame projekto „Lyderių laikas 3“ kvalifikacijos kėlimo renginyje „Mokymąsi skatinantis nuotolinis mokymas“ ikimokyklinio ugdymo mokytoja pasidalijo patirtimi apie padlet.com platformos galimybes, organizuojant nuotolinį mokymą(sį).

Vyko diskusijos su psichologe „Vaiko įsivertinimo skatinimas“, „Pasitikėjimo savimi stiprinimas“.

Išrinkta nauja mokyklos taryba. Parengtas naujos mokyklos tarybos veiklos planas.

**III.** **2021 METŲ PLANO ĮGYVENDINIMO VEIKLOS KRYPTYS**

**Mokyklos vizija.**

Mokyklos vizija – saugi, kūrybiška mokykla, kurioje tobulėja kiekvienas.

**Mokyklos misija.**

Mokyklos misija– padėti kiekvienam mokytis pagal gebėjimus, įgyvendinant ikimokyklinio, individualizuoto pradinio, pagrindinio bei socialinių įgūdžių ugdymo programas.

**8. Zarasų „Lakštingalos“ mokyklos ugdytinių duomenys.**

| **Zarasų „Lakštingalos“ mokykla** | | **Zarasų „Lakštingalos“ mokyklos Magučių ugdymo skyrius** | |
| --- | --- | --- | --- |
| Grupė | Amžius/ugdytinių skaičius | Grupė, klasė | Amžius/ugdytinių skaičius |
| 2 ankstyvojo amžiaus grupės:  „Zuikučių“  „Svirpliukų“ | 2-3 m.  17  17 | 3 mišraus amžiaus ikimokyklinės grupės  „Boružiukų“  „Ežiukų“  „Skruzdėliukų“ | 2-6 m.  9  15  18 |
| 2 jaunesniojo amžiaus grupės  „Saulės zuikučių“  „Bitučių“  2 viduriniojo amžiaus grupės  „Žvaigždučių֧“  „Nykštukų“ | 3-4 m.  20  22  4-5 m.  24  25 | Jungtinė lavinamoji klasė  2 klasė  3 klasė  4 klasė  6 klasė  9 klasė  10 klasė  Socialinių įgūdžių grupė ( iki 21 m.) | 1-7 kl.  2  1  1  1  2  1  4 |
| 2 vyresniojo amžiaus grupės  „Drugelių“  „Boružiukų“ | 5-6 m.  23  21 |  |  |
|  | Iš viso: 168 |  | Iš viso: 54 |
|  | **222 ugdytiniai** | | |

**9. Mokykloje dirbančių pedagogų rodikliai.**

Iš viso mokykloje dirba 60 darbuotojų: 39 – Zarasų „Lakštingalos“ mokykloje iš jų 18 pedagogų, 21 – Magučių ugdymo skyriuje iš jų 10 pedagogų. Pedagogų statistika pagal turimas kvalifikacines kategorijas (1 pav.).

1 pav.

Pedagogų statistika pagal turimą išsilavinimą (2 pav).

2 pav.

**10. Mokyklos vadovai.**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pavardė, vardas** | **Gimimo metai** | **Pareigos** | **Specialybė** | **Vadybinis stažas** |
| 1. | Rasa  Jurevičienė | 1979 | Direktorė | Pradinių klasių mokytoja | 7 |
| 2. | Irena Girskienė | 1962 | Direktoriaus pavaduotoja ugdymui | Matematikos mokytoja | 35 |

1. **Numatomi 2021 metų veiklos prioritetai.**
   1. Ugdymo kokybės gerinimas ir sistemingas pagalbos teikimas;
   2. Vaikų fizinis, psichologinis, emocinis saugumas, sveikatos stiprinimas;
   3. Bendruomenės telkimas.
2. **Veiklos tikslai ir uždaviniai:**
   1. **Tikslas: gerinti ugdymo kokybę, diegiant atnaujintą ikimokyklinio ugdymo**

**programą, pasiekimų vertinimo tvarką, orientuojantis į kiekvieno vaiko ugdymo (si) poreikį, mokymo būdų ir formų įvairovę.**

**Uždaviniai:**

* + 1. Siekti kokybiško ugdymo(si) kiekvieno vaiko pažangai;
    2. Diegti šiuolaikiškus, inovatyvius ugdymo(si) metodus;
    3. Siekti nuolatinio pedagoginių darbuotojų bendrųjų ir profesinių kompetencijų

tobulinimo.

* 1. **Tikslas: plėtoti saugią ir inovatyvią ugdymo(si) aplinką, užtikrinančią ugdymo kokybę ir asmenybės raidą.**

**Uždaviniai:**

* + 1. Maksimaliai išnaudoti išorės ir vidaus erdves naujų ugdymo erdvių kūrimui;
    2. Aprūpinti grupes, klases tradicinėmis bei moderniomis ugdymo(si)

priemonėmis;

* + 1. Rengti projektus finansinei paramai gauti.
  1. **Tikslas: kurti pilietišką, kūrybišką, sveikai ir saugiai gyvenančią**

**bendruomenę.**

**Uždaviniai:**

12.3.1. Formuoti savitą mokyklos kultūrą, saugią ir palankią ugdymosi aplinką;

12.3.2. Skatinti šeimų aktyvų įsitraukimą į įstaigos veiklą;

12.3.3. Plėtoti įstaigos bendravimą ir bendradarbiavimą su socialiniais partneriais.

1. **PAGRINDINĖS PRIEMONĖS ĮGYVENDINANT ĮSTAIGOS VEIKLOS TIKSLUS IR UŽDAVINIUS**

|  |  |  |  |  |
| --- | --- | --- | --- | --- |
| **Uždaviniai** | **Priemonės** | **Planuojamas rezultatas** | **Atsakingi asmenys arba vykdytojai** | **Planuojamas laikas** |
| **13.1. Tikslas:** **gerinti ugdymo kokybę, diegiant atnaujintą ikimokyklinio ugdymo programą, pasiekimų vertinimo tvarką, orientuojantis į kiekvieno vaiko ugdymo (si) poreikį, mokymo būdų ir formų įvairovę.** | | | | |
| 13.1.1. Siekti kokybiško ugdymo(si) kiekvieno vaiko pažangai | 13.1.1.1. Įgyvendinti atnaujintą ikimokyklinio ugdymo programą;  13.1.1.2. Nuosekliai pratinti vaikus savęs įsivertinimo;  13.1.1.3. Įtraukti tėvus į vaiko pasiekimų vertinimą;  13.1.1.4. Organizuoti ugdomąsias veiklas netradicinėse erdvėse;  13.1.5. Diferencijuoti ugdomąją veiklą pagal vaikų gebėjimus;  13.1.1.6. Įgyvendinti renginių plane numatytas priemones. | Kūrybiškai ir veiksmingai įgyvendinama įstaigos ikimokyklinio ugdymo programa „Augame kartu“. Įgyvendinamos programos tenkina ugdytinių poreikius, pritaikytos kiekvieno vaiko ugdymosi galioms ir poreikiams, atliepia tėvų lūkesčius. Ugdymas pagrįstas dialogu, pasiekimų vertinimas vyksta kartu aptariant su tėvais. | Direktorė,  Direktorės pavaduotoja ugdymui,  Pedagogai | Visus metus |
| 13.1.2.Diegti šiuolaikiškus, inovatyvius ugdymo(si) metodus | 13.1.2.1. Praturtinti ugdymo erdves priemonėmis įvairių gebėjimų ugdytiniams;  13.1.2.2. Vykdyti grupėse projektinę veiklą;  13.1.2.3. Integruoti STEAM veiklas. | Kuriamos situacijos, kurios skatina vaikus spręsti problemas, tyrinėti ir kritiškai mąstyti.  Sudaromos galimybės patiems vaikams ieškoti informacijos. | Pedagogai | Pagal grupės veiklos planą |

| **Uždaviniai** | **Priemonės** | **Planuojamas rezultatas** | **Atsakingi asmenys arba vykdytojai** | **Planuojamas laikas** |
| --- | --- | --- | --- | --- |
| 13.1.3.Siekti nuolatinio pedagoginių darbuotojų bendrųjų ir profesinių kompetencijų  tobulinimo | 13.1.3.1. Maksimalai išnaudoti nuotolinio mokymosi platformas: Pedagogas.lt; Mokymosi mokykla.lt;  13.1.3.2. Esant galimybei kelti kvalifikaciją ir kontaktiniu būdu;  13.1.3.3. Įgijus naujų žinių ir patirčių, pritaikyti savo darbe ir pasidalinti su kolegėmis. | Visi pedagogai dalyvauja kompetencijų tobulinimo renginiuose. Kiekvienas pedagogas mažiausiai du kartus per metus pasidalija gerąja patirtimi. | Direktorė,  Direktorės pavaduotoja ugdymui | Visus metus |
| **13.2. Tikslas: plėtoti saugią ir inovatyvią ugdymo(si) aplinką, užtikrinančią ugdymo kokybę ir asmenybės raidą.** | | | | |
| **Uždaviniai** | **Priemonės** | **Planuojamas rezultatas** | **Atsakingi asmenys arba vykdytojai** | **Planuojamas laikas** |
| 13.2.1.Maksimaliai išnaudoti išorės ir vidaus erdves naujų ugdymo erdvių kūrimui | 13.2.1.1. Vykdyti ugdomąją veiklą ne mokyklos erdvėse;  13.2.1.3. Auginti augaliukus lauko erdvėms puoselėti ir juos prižiūrėti. | Ugdomoji veikla vyksta miesto bibliotekoje, kultūros centre, mokyklose, miesto saloje, parkuose ir kt. | Pedagogai | Visus metus |
| 13.2.2. Aprūpinti grupes, klases tradicinėmis bei moderniomis ugdymo(si)  priemonėmis | 13.2.2.1. Išmokti ir naudoti ugdomojoje veikloje interaktyvias grindis, kubus. | Lavės vaikų judesių koordinavimas, reakcija bei loginis mąstymas. | Direktorė | Visus metus |
| 13.2.3.Rengti projektus finansinei paramai gauti. | 13.2.3.1.Parengti projektą sporto rėmimo fondui. | Projekto dėka įsigytas sporto inventorius praturtins materialinę bazę, sudarys galimybę organizuoti patrauklesnę fizinę veiklą. | Direktorė,  Pavaduotoja ugdymui | Sausis |
| 13.3.1.Formuoti savitą mokyklos kultūrą, saugią ir palankią ugdymosi aplinką | 13.3.1.1.Atlikti apklausą apie mokyklos mikroklimatą.  13.3.1.2. Nuolat atnaujinti mokyklos tinklapį. | Apklausos dėka bus išsiaiškinta bendruomenės psichologinė ir emocinė būsena, numatytos priemonės mikroklimato gerinimui. | Direktorė,  Pavaduotoja ugdymui | Balandis |
| 13.3.2.Skatinti šeimų aktyvų įsitraukimą į įstaigos veiklą | 13.3.2.1. Dalintis gerąja patirtimi siekiant sėkmingo bendravimo ir bendradarbiavimo su vaikų tėvais.  13.3.2.2. Aptarti su tėvais vaikų pasiekimų vertinimą.  13.3.2.3. Organizuoti kartu su tėvais bendrus renginius, šventes. | Per metus organizuojami ne mažiau kaip du tėvų susirinkimai. Vaikų pasiekimai vertinami bendraujant su tėvais. Kiekviena grupė suorganizuoja po vieną renginį kartu su tėveliais. | Pedagogai | Visus metus |
| 13.3.3. Plėtoti įstaigos bendravimą ir bendradarbiavimą su socialiniais partneriais | 13.3.3.1.Pasirašyti bendradarbiavimo sutartį su Zarasų profesine mokykla ir „Ąžuolo“ gimnazija. | Tobulėjanti partnerystė stiprins mokyklos įvaizdį. | Direktorė,  Pavaduotoja ugdymui | Gegužė |

**1 priedas**

**14. METODINĖS VEIKLOS IR GEROSIOS PATIRTIES SKLAIDA**

**2021 METAI**

**Veikos prioritetai**:

• Individuali vaiko pažanga: pažinimas, stebėjimas, vertinimas, skatinimas.

• Pedagoginių darbuotojų bendrųjų ir dalykinių kompetencijų tobulinimas.

**Tikslas:**

Siekti nuolatinio pedagogų profesinės kompetencijos augimo ir ugdymo proceso bei kokybės efektyvumo gerinimo.

**Uždaviniai:**

• Plėtoti pedagogų bendradarbiavimą ir dalijimąsi gerąja patirtimi.

• Skatinti pedagogus nuolat domėtis individualia ugdytinio pažanga bei pasiekimų vertinimu.

• Siekti pastovaus pedagogų veiklos pažangos įvertinimo bei kvalifikacijos tobulinimo.

|  |  |  |  |  |
| --- | --- | --- | --- | --- |
| **Eil.**  **Nr.** | **Veiklos pavadinimas** | **Laukiamas rezultatas** | **Atsakingi asmenys** | **Planuojamas laikas** |
| **Metodinės grupės pasitarimai** | | | | |
| **1.** | 1. 2020 m. metodinės veiklos aptarimas ir 2021 m. veiklos planavimas. | Įvardintos 2020 m. metodinės veiklos stipriosios ir tobulintinos kryptys, atsižvelgiant į tai planuojama 2021 m. veikla. | Direktorė,  Direktorės pavaduotoja ugdymui | Sausis |
| **2.** | Pedagogų kvalifikacijos tobulinimo analizė, tobulintinų sričių numatymas. Kvalifikacijos kėlimo programos parengimas. | Bus priimti bendri susitarimai dėl kompetencijų tobulinimo krypčių. | Direktorė,  Direktorės pavaduotoja ugdymui | Vasaris |
| **3.** | Pirminio vaikų pasiekimų įvertinimo aptarimas ir tobulintinų sričių identifikavimas. Ugdymo priemonių ir literatūros iš MK lėšų įsigijimas. | Bus taikomi įvairūs ugdymo būdai ir metodai ikimokykliniame ugdyme. Grupės bus aprūpintos ugdymo priemonėmis ir literatūra. | Direktorė,  Direktorės pavaduotoja ugdymui | Kovas |
| **4.** | Patirtinio ugdymo sąlygų sudarymo galimybės organizuojant ugdymo procesą. | Bus susitarta dėl patirtinio ugdymo krypčių ir veiklų. | Direktorės pavaduotoja ugdymui | Balandis |
| **5.** | 2020-2021 m. m. grupių ilgalaikių ugdomosios veiklos planų aptarimas. Vaikų pasirengimo priešmokykliniam ugdymui aptarimas. Pagalbos vaikui teikimo aptarimas. | Individualizuojant ir diferencijuojant ugdymo turinį gerės ugdymo rezultatai, kokybė. Vadovaujantis vaikų pasiekimais, bus planuojamas ugdymo turinys. | Direktorės pavaduotoja ugdymui | Gegužė |
| **6.** | Pasirengimas ikimokyklinio ir individualizuotų bendrojo ugdymo programų 2021-2022 m. m. įgyvendinimui, siekiant pasiekimų ir pažangos. | Bus priimti bendri susitarimai dėl planavimo, dėl ugdymo turinio individualizavimo ir diferencijavimo. | Direktorė,  Direktorės pavaduotoja ugdymui | Rugpjūtis |
| **7.** | Vaikų adaptacijos aptarimas. | Bus įvardinta, kas sąlygoja sėkmingą vaikų adaptaciją. | Direktorė,  Direktorės pavaduotoja ugdymui | Rugsėjis |
| **8.** | Ikimokyklinio amžiaus vaikų ir specialiųjų poreikių vaikų fizinio aktyvumo ir sveikos gyvensenos įgūdžių formavimas. | Gerės vaikų sveikata, fizinis aktyvumas. Pedagogai pasidalins sėkmingomis patirtimis. | Direktorės pavaduotoja ugdymui,  Pedagogai | Spalis |
| **9.** | Pedagogo požiūris į ugdymo turinio įgyvendinimą, kasdieninės veiklos planavimą, organizavimą, savo veiklos įsivertinimą. | Gerosios darbo patirties sklaida stiprins pedagogų bendravimą. | Direktorės pavaduotoja ugdymui | Lapkritis |
| **10.** | Metodinės veiklos 2021 m. aptarimas. Metodinės veiklos 2022 m. plano rengimas. Šeimos dalyvavimas vaiko ugdyme, siekiant vaikų pasiekimų ir pažangos. | Pedagogai numatys tolimesnius poreikius ugdymo kokybei gerinti, kvalifikacijai tobulinti. Gerės ugdymo kokybė. Pedagogai dalinsis gerąja darbo patirtimi. | Direktorės pavaduotoja ugdymui | Gruodis |
| **11.** | Įvairios ugdomosios veiklos, vykusios mokyklos mastu, refleksija. | Po kiekvienos bendruomeninės veiklos bus įvardintos sėkmės ir nesėkmės ir numatyti būdai kaip tai tobulinti. | Direktorės pavaduotoja ugdymui | Visus metus |

**2 priedas**

**14. VAIKO GEROVĖS KOMISIJOS VEIKLA**

|  |  |  |  |  |
| --- | --- | --- | --- | --- |
| **Eil.**  **Nr.** | **Veiklos pavadinimas** | **Laukiamas**  **rezultatas** | **Atsakingi asmenys** | **Planuojamas laikas** |
| **Posėdžiai** | | | | |
| 1. | Vaikų, turinčių specialiųjų ugdymosi poreikių ugdymo rezultatų aptarimas. Pagalbos gavėjų sąrašo tikslinimas. Specialiosios pedagoginės pagalbos teikimo aptarimas. | Bus patikslintas pagalbos gavėjų sąrašas, pritaikytos ugdymo programos vaikams, turintiems specialiųjų ugdymosi poreikių. Gerės ugdymo kokybė specialiųjų poreikių vaikams. | Direktorės pavaduotoja ugdymui | Sausis |
| 2. | Įgyvendintų prevencinių programų (Zipio draugai, Alkoholio, tabako ir kitų psichiką veikiančių medžiagų vartojimo programa) įgyvendinimo aptarimas. Vaikų sveikatos saugojimas ir stiprinimas. Akcijos „Savaitė be patyčių“ aptarimas. | Bus pasidalinta patirtimi, kaip sekasi įgyvendinti prevencines programas. | Direktorės pavaduotoja ugdymui | Kovas |
| 3. | Vaikų, turinčių specialiųjų ugdymosi poreikių pasiekimų bei pažangos aptarimas, vaikų, turinčių specialiųjų ugdymosi poreikių, brandumo mokyklai aptarimas. | Pedagogai sužinos stipriąsias ir silpnąsias vaikų, turinčių specialiųjų ugdymosi poreikių, sritis. Gerės ugdymo kokybė. | Direktorės pavaduotoja ugdymui | Gegužė |
| 4. | Individualių ugdymo programų sudarymas ir aptarimas. Specialiojo ugdymo skyrimas (pagalbos gavėjų sąrašo sudarymas). Vaikų adaptacija ir pagalba socializacijos procese Pagalba šeimai. | Parengtos individualios ugdymo programos, sudarytas pagalbos gavėjų sąrašas. Numatyta kaip bus teikiama pagalba vaikams, augantiems socialinės rizikos šeimose. | Direktorės pavaduotoja ugdymui, pedagoginės pagalbos specialistai | Rugsėjis |
| 5. | Netinkamo vaiko elgesio koregavimo galimybės įstaigoje. | Priimti susitarimai tarp pedagogo ir vaiko tėvų dėl elgesio koregavimo. | Direktorės pavaduotoja ugdymui, pedagoginės pagalbos specialistai | Esant poreikiui |
| 6. | 2021 m. VGK veiklos ataskaita ir plano rengimas 2022 m. | Bus pasidalinta gerąja patirtimi ir numatytos veiklos kryptys 2022 m. | Direktorės pavaduotoja ugdymui | Gruodis |
| **Krizių valdymas** | | | | |
| 7. | Krizės aplinkybių įvertinimas, krizės valdymo plano parengimas. |  | VGK nariai | Esant krizinei situacijai |
| 8. | Informacijos parengimas ir informavimas apie krizę mokyklos bendruomenei, mokyklos savininko teises ir pareigas įgyvendinančiai institucijai. | VGK nariai | Esant krizinei situacijai |
| 9. | Įstaigos bendruomenės grupių ir asmenų, kuriems reikalinga švietimo pagalba įvertinimas ir pagalbos teikimo organizavimas. | VGK nariai | Esant krizinei situacijai |
| 10. | Kvalifikacijos kėlimas krizės valdymo klausimais. | VGK nariai | Visus metus |

**3 priedas**

**MOKYKLOS TARYBOS POSĖDŽIŲ PLANAS**

**2021 METAI**

**Tikslas:**

1. Siekti visų įstaigos savivaldos institucijų glaudaus, demokratiško bendravimo ir bendradarbiavimo.

**Uždaviniai:**

1. Įtraukti ugdytinių tėvus į aktyvų įstaigos veiklos kūrimą.
2. Derinti įstaigos veiklos planą bei kitus dokumentus.
3. Turtinti, tobulinti įstaigos materialinę bazę, ieškoti rėmėjų.

| **Eil. Nr.** | **Posėdžių temos** | **Laukiami rezultatai** | **Atsakingi asmenys arba vykdytojai** | **Planuojamas laikas** |
| --- | --- | --- | --- | --- |
| 1. | 1.1. Dėl direktoriaus metinės veiklos ataskaitos.  1.2. Dėl strateginio plano 2021-2025 metams.  1.3. Dėl 2021 m. veiklos plano.  1.4. Dėl Mokytojų ir pagalbos mokiniui specialistų 2021-2023 m. atestacijos programos.  1.5. Dėl 2020 m. biudžeto įvykdymo ir 2021 m. biudžeto.  1.6. Dėl mokyklos tarybos iniaciatyvų. | Atlikus 2018-2020 m. strateginio veiklos plano analizę, numatomas strateginis veiklos planas 2021 - 2025 m., 2021 m. įstaigos veiklos planas, plano įgyvendinimo priemonės. | Mokyklos tarybos pirmininkas  Direktorė  Vyr. buhalterė | Sausis |
|  | 2.1. Dėl lavinamosios klasės ugdymo planų 2021-2022 m m. | Bus suderinti jungtinės lavinamosios klasės ugdymo planai. | Direktorė | Rugpjūtis |
| 3. | 2.1. Dėl 2021 m. mokyklos veiklos apibendrinimo.  2.2. Dėl 2022 m. mokyklos veiklos plano. | Apibendrinus 2021 m. mokyklos veiklą, numatomi prioritetiniai uždaviniai 2022 m. | Direktorė  Mokyklos tarybos pirmininkas | Gruodis |

**4 priedas**

**MOKYTOJŲ TARYBOS POSĖDŽIŲ PLANAS**

**2021 METAI**

**Tikslas:**

1. Analizuoti ir aptarti įstaigos veiklos plano – projekto realizavimo klausimus, įgyvendinant svarbiausią veiklos programos tikslą bei numatytus uždavinius.

**Uždaviniai:**

1. Svarstyti ir teikti pasiūlymus dėl veiklos programos įgyvendinimo.

2. Aptarti ikimokyklinio ugdymo pažangos pasiekimų vertinimą.

3. Analizuoti ir teikti pasiūlymus ugdymo kokybės tobulinimo ir plėtojimo klausimais.

| **Eil. Nr.** | **Posėdžių temos** | **Laukiami rezultatai** | **Atsakingi asmenys arba vykdytojai** | **Planuojamas laikas** |
| --- | --- | --- | --- | --- |
| 1. | 1.1. Dėl strateginio plano 2021-2025 m. aptarimo.  1.2. Dėl mokyklos 2021 m. veiklos plano įgyvendinimo. | Mokyklos bendruomenė bus susipažinusi su strateginiu veiklos planu 2021-2025 m.  Iniciatyvūs pedagogai bendradarbiaudami tarpusavyje, su ugdytinių tėvais (rūpintojais, globėjais) sieks bendrų tikslų įgyvendinant 2021 m. mokyklos veiklos planą.  Aptarti veiklos prioritetai 2021 m. sausio – rugpjūčio mėnesiams. | Direktorė  Direktoriaus pavaduotoja ugdymui  Grupių auklėtojos | Sausis |
| 2. | 2.1. Dėl edukacinės programos „Paklausyk, ką medžiai šneka“ kūrimo.  2.2. Lyderių laiko pokyčio eksperimento įgyvendinimas. | Aptarti edukacinė programos kūrimo, pokyčio eksperimento įgyvendinimo etapai. | Direktorė Rasa Jurevičienė | Vasaris |
| 3. | 3.1. Dėl ikimokyklinio amžiaus vaikų pasiekimų tikslingo pažangos stebėjimo ir apibendrinamojo vertinimo.  3.2. Dėl specialiosios (lavinamosios) klasės mokinių pasiekimų.  3.3. Dėl logopedinės veiklos ataskaitos. | Susipažinus ir aptarus ugdytinių pasiekimus, aptarus ikimokyklinio amžiaus vaikų apibendrinamojo vertinimo pasiekimų rezultatus, numatytos gairės ugdymo proceso tobulinimui. | Direktorė  Direktoriaus pavaduotoja ugdymui  Grupių auklėtojos | Gegužė |
| 4. | 4.1. Dėl 2021 m. rugsėjo – gruodžio mėnesių ugdomųjų veiklų planavimo.  4.2. Informaciniai klausimai. | Aptarti veiklos prioritetai 2021 m. rugsėjo – gruodžio mėnesiams. | Direktorė  Direktoriaus pavaduotoja ugdymui | Rugpjūtis |
| 5. | 5.1. Dėl ikimokyklinio amžiaus vaikų pasiekimų tikslingo pažangos stebėjimo ir vertinimo.  5.2. Dėl Mokytojų ir pagalbos mokiniui specialistų atestacijos plano 2021-2024 m. suderinimo.  5.3. Dėl mokyklos veiklos 2020 m. plano įgyvendinimo.  5.4. Dėl pedagogų veiklos įsivertinimo. | Aptarus ugdytinių pasiekimus, ikimokyklinio amžiaus vaikų pirminio vertinimo pasiekimų rezultatus, numatytos gairės ugdymo proceso tobulinimui.  Atsižvelgus į gautus prašymus, bus sudarytas Mokytojų ir pagalbos mokiniui specialistų atestacijos planas 2022-2024 m.  Atsižvelgus į mokyklos veiklos kokybės įsivertinimo rezultatus, strateginį planą, siūlomas pedagogų ir ugdytinių tėvų idėjas, iškeliami prioritetiniai uždaviniai 2021 m.  Pedagogai įsivertina ir pripažįsta savo stipriąsias ir tobulintinas puses. | Direktorė  Direktoriaus pavaduotoja ugdymui  Grupių auklėtojos | Gruodis |

Priedas Nr. 5

**PEDAGOGINĖS VEIKLOS STEBĖSENA**

**2021 METAI**

**Tikslas:**

1. Siekti ugdymo kokybės, užtikrinant kokybišką paslaugų teikimą.

**Uždaviniai:**

1. Pedagoginio proceso organizavimo lygio įvertinimas ir įsivertinimas.
2. Darbo metodų, formų, ir veiklų analizė.

| 1 | 2 | 3 | 4 | 5 |
| --- | --- | --- | --- | --- |
| Eil.  Nr. | Priemonės | Data | Laukiami rezultatai | Atsiskaitymo forma |
| 1. | Renginių organizavimas | Pagal numatytą  renginių planą | Plėtosis renginių organizavimas, pedagogių gebėjimai organizuoti nuotaikingus renginius. | Metodiniame pasitarime  ir asmeniškai su  pedagogu. |
| 2. | Vaikų užimtumas lauke, fizinio aktyvumo skatinimas | Žiema  Pavasaris  Vasara  Ruduo | Plėtosis gebėjimai sudaryti tinkamas sąlygas vaikų savaiminei veiklai, stebėjimams, tyrinėjimams. | Metodiniame pasitarime  ir asmeniškai su  pedagogu. |
| 3. | Grupių stendai | Ištisus mokslo metus | Gerės informacijos sklaida įvairiais ugdymo klausimais. | Metodiniame pasitarime  ir asmeniškai su  pedagogu. |
| 4. | Dokumentacijos tvarkymas | Ištisus mokslo metus | Sistemingas, nuoseklus ir  kokybiškas planavimas.  Dienynai, planai, ataskaitos | Metodiniame pasitarime  ir asmeniškai su  pedagogu |
|  | a) elektroninio dienynų priežiūra; | 2021-01 | Atitiks susitarimus ir bendrus  reikalavimus. |  |
|  | b) grupių metiniai, savaitiniai planai; | 2021-01  2021-09 | . |
|  | c) vaikų pasiekimų ir pažangos stebėjimas, aplankų rengimas, tvarkymas. | 2021-04  2021-11 |  |
| 5. | **Ugdomojo proceso organizavimas:**  a) integruotų veiklų organizavimas | 2021-03 - 2021-10 | Tobulės ugdymo procesas bei ugdymo kokybė. Bus parenkamos prasmingos ugdymo(si) veiklos, aktyvieji ugdymo(si) metodai.  Veiklų originalumas.  Teorinis ir metodinis pedagogų pasirengimas ir gebėjimų plėtra.  Pedagogų gebėjimas tinkamai paruošti veiklos kampelius  ir priemones vaikų ugdomąjai, žaidybinei ir kt. veiklai.  Plėtosis bendradarbiavimas su šeima. Tėvai aktyviau įsitrauks į ugdymo(si) procesą. | Metodiniame pasitarime  ir asmeniškai su  pedagogu. |
| b) netradicinių, aktyvių, kūrybiškumą skatinančių metodų taikymas; | 2021-02  2021-04 |
| c) ugdymosi aplinka ir priemonės | 2021-04 |
| d) ugdomosios veiklos organizavimas logopedės veiklose;  e) metodų taikymas muzikinėse veiklose; | 2021-04  2021-11  2021-03  2021-10 |
| f) dalyvavimas atvirose veiklose, vakaronėse. | Pagal numatytą renginių planą |

**6 priedas**

**VAIKŲ RAIŠKA IR SAVIRAIŠKA. TRADICINĖS ŠVENTĖS IR KITI RENGINIAI**

**ZARASŲ „LAKŠTINGALOS“ MOKYKLOJE**

|  |  |  |  |  |
| --- | --- | --- | --- | --- |
|  | **Veiklos, priemonės pavadinimas** | **Atsakingi asmenys arba vykdytojai** | **Renginio, šventės veikla** | **Planuojamas laikas** |
| 1. | Apie sausio 13-ąją vaikams.  Laisvės gynėjų dienai paminėti,  Pilietinė iniciatyva | Pedagogai | Žvakučių deginimas, pokalbiai, piešiniai | Sausio 13 dieną |
| 2. | Metinis įstaigos projektas Emocijų savaitės - „Jausmų traukinukas“  Kūrybinių darbų paroda „Kvepiantis pavasaris“ | Svetlana Novatorova  Loreta Milkuvienė | Veiklos skirtos socialinių emocinių įgūdžių ugdymui, patyčių prevencijai | Sausis-lapkritis |
| 3. | „Aktyviai, draugiškai, sveikai sveikinu Lietuvą“ | Laima Astrauskienė  Ramunė Dainienė | Sportuodami įvairiose erdvėse, ryte, po miego, prieš miegą, linksmai judėdami, sveikai kvėpuodami – sveikiname Lietuvą | Vasario 15 - kovo 11 d. |
| 4. | Kaziuko mugės pozityvas | Violeta Narutė | Įstaigos darbuotojų rankdarbių paroda | Kovo 4 d. |
| 5. | „Kad žemė būtų graži“ | Genovaitė Lesmanavičiūtė  Dalia Narkevičienė | Pramoga skirta, Žemės dienai paminėti, sugrįžtančius paukštelius pasitikti, globoti. | Kovo 20 d. |
| 6. | „Skaitantis darželis“ | Ingrida Bolisienė  Daina Borisevičienė  Vida Zamarienė | Įvairių profesijų žmonės, dirbantys darželyje skaito pasakas vaikams, įvairiausiose erdvėse | Balandis |
| 7. | Lakštingalos diena | Regina Petkevičienė  Rasa Jurevičienė  Itrena Girskienė | Tradicinis renginys visai įstaigos bendruomenei | Gegužė |
| 8. | Vasaros projektai (stovyklėlė, „pievų“, „vandens“, „smėlio“ detektyvai | Ina Bardinskienė  Nadiežda Dubovskaja | Steam veiklos lauke | Birželis – rugpjūtis |
| 9. | Rudens gėrybių matematika | Audronė Talutienė  Irena Andrijauskienė | Veiklos skirtos matavimo, skaičiavimo, lyginmo, svėrimo įgūdžiams lavinti | Rugsėjis, spalis |
| 10. | „Diena, kuri baigiasi vakaru“ | Direktorė  Dir. pavaduotoja ugdymui | Adventiniai pasikalbėjimai su Tiberiados vienuoliais | Lapkritis |
| 11. | Tradicinė kalėdinių darbų paroda „Kalėdinė mįslė“ | Direktorė  Dir. pavaduotoja ugdymui | Ugdytinių tėvelių paroda | Gruodis |
| **Magučių ugdymo skyriaus renginiai ir šventės** | | | | |
| 1. | Sausio 13 – osios minėjimas  Laisvės gynėjų dienai paminėti,  Pilietinė iniciatyva | Pedagogai | Minėjimas, pokalbiai, prisiminimai.  Žvakučių deginimas. | Sausio 13 dieną |
| 2. | Vasario 16 – osios minėjimas.  „Šokis, Tau Lietuva“ | Pedagogai | Ugdyti vaikų tautiškumą, pagarbą savo tautai, kultūrai. | Vasario 15 dieną |
| 3. | Kaziuko dirbtuvėlės „Daug rankelių – daug darbelių“ | Pedagogai | Supažindinti ugdytinius su įvairiomis menų šakomis.  Ugdyti meninius įgūdžius, kūrybiškumą.  Skatinti domėtis Kaziuko mugės tradicijomis. | Kovo 1-5 dienos |
| 4. | Savaitė BE patyčių „ Emociukų būsenos“ | Pedagogai | Padėti suvokti kitų žmonių jausmus ir tinkamai reaguoti į juos.  Ugdyti supratimą, kad jo ir kitų emocijos gali skirtis.  Mokyti užjausti ir suprasti kas gali padėti pasijusti geriau. | Kovo mėn. |
| 5. | Talentų šuo „Aš žvaigždė“ | Rasa Astrauskaitė  Viktorija Bagdanavičienė  Vanda Astrauskienė | Meninių gebėjimų atskleidimas.  Skatinti savo asmenybės atsiskleidimą, judrumą, aktyvumą, valios ugdymą, bei spontaniškai reikšti nuotaiką, emocijų raišką. | Balandžio mėn. |
| 6. | Tarptautinė vaikų knygos diena.  „Mus kalbina knygos lapeliai“. | Marija Švarcienė  Liuba Venediktova | Apžiūrėti įvairias knygeles, jose esančius paveikslėlius, įvardinti pasakos veikėjus. Pagal gebėjimus apibūdinti patirtus pojūčius bei įspūdžius. Ugdyti kūrybiškumą. | Balandžio 2 d. |
| 7. | ,,Velykų bobute, duok man margutį“ | Lauryna Kiršienė | Supažindinti su Velykų tradicijomis ir papročiais. Aptarti metų laikų kaitą. Sudaryti sąlygas džiugiems išgyvenimams. | Balandžio 6d. |
| 8. | Rugsėjo 1-oji  Mokslo ir žinių diena | Pedagogai | Adaptacijos laikotarpis | Rugsėjo mėn. |
| 9. | Solidarumo diena „Junkis, bėk, padėk“ | Rasa Astrauskaitė  Viktorija Bagdanavičienė  Vanda Astrauskienė | Organizuoti akciją.  Ugdyti solidarumą, jautrumą ir pagarbą kitam. | Spalio mėn. |
| 10. | Rudens gėrybių – raštų margumynai (foto siena) | Viktorija Bagdanavičienė  Vanda Astrauskienė  Rasa Astrauskaitė | Skatinti kurti abstrakčius ornamentus, tyrinėji spalvas ir formas.  Mokyti bendrumo jausmo kuriant savitai ir išskirtinai. | Spalio mėn. |
| 11. | Adventinės muzikos garsai | Rasa Astrauskaitė  Viktorija Bagdanavičienė | Nešti gėrį ir šilumą instrumentinės muzikos garsų skambesiais, kuriuos skleis Zarasų meno mokyklos mokiniai bei adventinę ramybę mūsų širdims suteiks -Zarasų parapijos diakonas. | Lapkričio – gruodžio mėn. |
| **Įstaigos projektai** | | | | |
| 1. | Metinis įstaigos projektas Emocijų savaitės - „Jausmų traukinukas“ | Kūrybinė grupė | Veiklos skirtos socialinių emocinių įgūdžių ugdymui, patyčių prevencijai | Sausis - lapkritis |
| 2. | „Trečiadienio mankštelės“ | Pedagogai | Rytinės mankštelės kintančiose erdvėse | Kiekvieną trečiadienį |
| 3. | Kūrybinių darbų parodos | Pedagogai  Direktoriaus pavaduotoja ugdymui | Kūrybinių darbų parodos „Gatvelės“ galerijoje, virtualiose erdvėse | Sausis - gruodis |
| 4. | Sveikatiada | Pedagogai | Įgyvendinti ilgalaikę sveikos gyvensenos ugdymo programą, kuri suteikia vaikams žinių ir praktinių įgūdžių apie sveikatą, mitybą ir fizinį aktyvumą. | Sausio – gruodžio mėn. |
| 5. | Prisidėk prie paramos ir labdaros fondo „Išgirsk mane“ | Viktorija Bagdanavičienė  Vanda Astrauskienė  Rasa Astrauskaitė | Bendradarbiaujant visoms mokyklos grupėmis  kurti ir gaminti įvairius meninius dirbinius.  Sudaryti sąlygas ugdytinių ir pedagogų saviraiškai,  kūrybiškumo ugdymui (-si).  Skatinti ugdytinius savo meniniais gebėjimais ir  darbeliais padėti kitiems, kuriems reikia  pagalbos.  Savo kūrybinius darbelius perduoti paramos ir  labdaros fondui „Išgirsk mane“, taip prisidėti  prie akcijos, kuri tiesia pagalbos ranką  sergantiems vaikams. | Sausio – gruodžio mėn. |
| 6. | Keramikos programa „Molinukas“ | Liuba Venediktova | Mokyti kurti molio dirbinius, juos puošti ornamentais, glazruoti. Įsigilinti į darbo procesą, patiriant kūrybiškumo malonumą. | Sausio – gruodžio mėn. |

**IV. LĖŠŲ ŠALTINIAI**

Planui įgyvendinti bus skiriamos Zarasų rajono savivaldybės biudžeto ir Valstybės biudžeto specialiosios tikslinės dotacijos (mokymo) lėšos. Planui įgyvendinti bus naudojamos 2% pajamų mokesčio paramos lėšos. Atskiroms programoms įgyvendinti bus rengiami ir teikiami projektai ŠMM ir Zarasų rajono savivaldybės finansavimui gauti.

**V. BAIGIAMOSIOS NUOSTATOS**

Plano įgyvendinimą koordinuos direktorius. Plano priežiūrą vykdys direktorius. Už plano vykdymą bus atsiskaitoma Mokyklos tarybai, Zarasų rajono savivaldybės administracijos Švietimo ir kultūros skyriui.

PRITARTA

Mokyklos tarybos

2021-01-27

posėdyje, protokolo Nr. MT-1